Starfsleyfi

**Ísfell ehf.**

Kt: 480269 - 4119

Áformað starfsleyfi til kynningar. Frestur til athugasemda er til 28. október 2021.

Leyfi til að starfrækja: **Endurvinnsla á úrsérgengnum veiðarfærum** (net, nætur og troll)

Aðsetur starfsemina: **Óseyrarbraut 28, Hafnarfjörður**

Heilbrigðisnefnd Hafnarfjarðar- og Kópavogssvæðis veitir umbeðið leyfi samkvæmt ákvæðum 6. gr. laga nr. 7/1998 um hollustuhætti og mengunarvarnir.

# Leyfið gildir frá 27. september 2021 til 26. október 2033

Leyfið er gefið út með skilyrðum um að ákvæðum gildandi laga og reglugerða um hollustuhætti og mengunarvarnamál hverju sinni sé fylgt.

**Gildissvið**

Leyfið tekur til söfnunar, úrvinnslu og pökkunnar á neta-, nóta- og trollúrgangi til endurvinnslu sbr. ákvæði 5. gr. reglugerðar nr. 550/2018 um losun frá atvinnurekstri og mengunarvarnaeftirlit, sbr. og lið 8.5 um endurnýtingu úrgangs í viðauka X. við sömu reglugerð.

**Almennar kröfur**

Við reksturinn ber að fylgja ákvæðum sem fram koma í:

* IV. kafla um húsnæði og lóðir í reglugerð nr. 941/2002 um hollustuhætti.
* III. kafla reglugerðar nr. 737/2003 um meðhöndlun úrgangs, þar sem fjallað er um að draga úr myndun alls úrgangs, meðferð, geymslu og flutning hans í söfnunar- og móttökustöðvar til förgunar ásamt þrifnað lóðar.
* Auglýsingu nr. 582/2000 um almenn skilyrði vegna mengunarvarna.
* Töflu III. í viðauka við reglugerð nr. 724/2008 um hávaða.

**Kröfur er varðar umgengni og mengunarvarnir**

1. Öll vinnslu utandyra skal fara fram á afgirtu plani með bundnu slitlagi og vera aðskilin frá annarri starfsemi.
2. Um úrsérgengin veiðarfæri ætluð til vinnslu, úrgang og afurðir geymdar á lóð skal þannig frá gengið að ekki stafi af slysa- eða fokhætta né hætta á mengun.
3. Tryggt skal að gengið sé snyrtilega um lóð og lausamuni og séð til þess að ásýnd lóðar og húss sé ekki til óprýði.

**Eftirlit**

Um eftirlit fer samkvæmt ákvæðum X. kafla reglugerðar um losun frá atvinnurekstri og mengunarvarnaeftirlit nr. 550/2018. Eftirlitsgjöld verða innheimt samkvæmt ákvæðum ofangreindra laga um hollustuhætti og mengunarvarnir.

Eintök af starfsleyfisskilyrðum skulu ávallt tiltæk á vinnustað. Heilbrigðisnefnd getur endurskoðað starfsleyfisskilyrðin ef í ljós koma annmarkar á framkvæmd þeirra eða skaðleg áhrif á umhverfi sem ekki voru ljós fyrir. Sama gildir ef fram koma almennar kröfur eða ný tækni er leiðir til bættra mengunarvarna.

Starfsleyfið er bundið kennitölu og ofangreindu aðsetri starfseminnar. Taki nýr rekstraraðili við starfseminni er heimilt að fenginni umsókn, að færa starfsleyfið á nýjan rekstraraðila verði engin önnur breyting á starfseminni. Við flutning fyrirtækisins fellur leyfið úr gildi. Rekstraraðila ber að veita heilbrigðisnefnd upplýsingar um fyrirhugaðar breytingar á starfsemi sem varðað geta ákvæði starfsleyfis með hæfilegum fyrirvara.

#### Heilbrigðisnefnd Hafnarfjarðar- og Kópavogssvæðis

**Garðabær, xx. október 2021**